矽谷

**矽谷**（，）係高科技事業雲集嘅美國加州嘅別稱。位於加利福尼亞州北部，三藩市灣區南部；一般包含同東三藩市灣區嘅。最早係研究同生產以矽為基礎嘅半導體晶片嘅地方，因此得名。儘管美國同世界上其他科技園區都不斷發展壯大，但矽谷仍然係高科技創新同發展嘅開創者，該地區嘅風險投資佔全美風險投資總額嘅三分之一。

## 矽谷嘅由來
矽谷呢個名詞最早係由加利福尼亞企業家Ralph Vaerst創造嘅，但係由Ralph Vaerst嘅朋友Don Hoefler喺一系列關於電子新聞嘅標題中第一次使用。 1971年嘅1月11號開始被用於《每週商業》報紙電子新聞一系列文章嘅題目──美國矽谷。之所以個名有一個 ｢矽｣ 字，係因為當地企業多數係從事加工製造高濃度矽嘅半導體行業同電腦工業。而 ｢谷｣ 就係由Santa Clara Valley中得嚟。而當時嘅矽谷就係三藩市灣南端沿，由、經山景城、到矽谷嘅中心聖塔卡拉拉，再經直達聖荷西嘅呢條狹長地帶。矽谷呢一名稱慢慢替代咗此地最初嘅暱稱​​果樹林（Valley of Heart's Delight）。

## 歷史

當地一直係美國海軍一個主要基地，並且海軍嘅飛行研究基地亦都喺度，後來好多科技公司嘅商店都圍繞著海軍嘅研究基地而建立起來。但當海軍將大部分喺西海岸嘅工程項目轉移到聖地牙哥時，NASA接手咗海軍原先嘅工程項目，不過大部分嘅公司都留低咗，當新嘅公司又搬來之後，呢個區域逐漸成為航空航天產業嘅重鎮。

嗰個時候仲未有民用高科技企業，雖然呢喥有非常多好嘅大學，但係啲學生畢業之後，佢哋會選擇去東海岸搵工。 史丹福大學一個才華橫溢嘅教授（Frederick Terman）發現咗呢一點，於是佢喺學校揀咗一笪非常大嘅空地用於房地產嘅發展，並設立咗一啲方案來鼓勵啲學生喺當地發展佢哋嘅 ｢創業投資｣（）事業。喺Terman嘅指導下，佢嘅兩個學生威廉·休利特（William Hewlett）同大衛·派克特（David Packard）喺一間車庫喥憑著538美元建立咗惠普公司（Hewlett-Packard）──一個同NASA及美國海軍冇任何關係嘅高科技公司。呢間車庫而家經已成為咗矽谷發展嘅一個見證，畀加州政府列為矽谷發源地而成為重要嘅景點。

喺1951年，特曼又有咗一個更大嘅構想，嗰就係成立「史丹福研究園區」（Stanford Research Park），呢個係第一個位於大學附近嘅高科技工業園區。園區一啲較小嘅工業建築以低租金租畀一啲小型科技公司，今日，呢啲公司係重要嘅技術誕生地，但喺當時並唔為人所知。後來公司越來越多，佢哋唔單只應用大學最新嘅科技，同時又租用該校嘅土地，呢啲地租成為咗史丹福大學嘅經濟來源，使史丹福大學逐漸興旺。 特曼喺1950年代決定新嘅基礎設施應以 ｢谷｣ 為原則而建造。

1953年，物理學家兼發明家威廉索利由於同事間嘅分歧而離開貝爾實驗室。喺1956年佢搬咗去加利福尼亞州山景城（Mountain View）建立索利半導體實驗室。喺之前嘅時期，尚未成型嘅半導體工業主要集中喺美國東部嘅波士頓同紐約長島地區。為咗公司嘅發展，佢特意從東部請咗八位年青人加入，其中包括羅伯特·諾伊斯、戈登·摩亞。

佢打算設計一種能夠替代電晶體嘅元器件（而家熟知嘅）來佔領市場。喺1957年，嗰集體跳槽，並喺一位工業家Sherman Fairchild嘅資助下成立咗（Fairchild Semiconductor），總部位於紐約市，轉為研發同生產晶體管。

由於諾伊斯發明咗集成電路技術，可以將多個電晶體集成於一片單晶矽片上，令到快捷半導體公司平步青雲。而1965年摩亞總結咗積體電路上面嘅電晶體數量每18個月就會增加一倍嘅規律，亦即係啲人熟知嘅 ｢摩亞定律｣，呢一定律雖然只係由1960年代嘅資料總結而成嘅，但係直到21世紀最初嘅嗰幾年依然有效。

後來嗰幾年，脫離控制嘅工程師不斷建立新嘅公司。 1967年初，斯波克、雷蒙德等人決定離開快捷半導體公司，自創（National Semiconductor），總部位於聖塔卡拉拉。而1968年快捷半導體公司行銷經理桑德斯嘅出走，又使世界上出現咗超微半導體（AMD）呢間公司。同年七月，諾伊斯、摩亞、葛洛夫又離開快捷半導體成立咗英特爾（Intel）。今日嘅英特爾公司係世界上前五大嘅半導體積體電路廠商之一。

1981年對快捷半導體公司嚟講係惡夢嘅開始。呢一年，聖荷西嘅晶片廠發生有毒溶液嘅洩漏，於是公司需要花費1200萬美元嚟更換土壤同監測水質。公司逐漸式微，最終消聲匿跡。但佢喺矽谷歷史上所作出嘅貢獻同對於開發單晶矽片嘅豐功偉績依然受人銘記，由佢哋嘅僱員所創建嘅公司喺矽谷乃至全美國已超過一百間。

## 矽谷公司

上千所高科技公司嘅總部都設喺矽谷；而以下嘅呢啲只係福布斯排名前500名之中嘅：
* Adobe
* AMD
* 安捷倫
* Altera
* 蘋果公司
* Applied Materials
* BEA
* Cadence Design Systems
* Cisco Systems
* DreamWorks
* eBay
* Electronic Arts
* Facebook
* Google
* 惠普
* 英特爾
* Intuit
* Juniper Networks
* Maxtor
* Mozilla
* National Semiconductor
* Network Appliance
* NVIDIA
* Oracle
* TiVo
* Symantec
* Synopsys
* Varian Medical Systems
* 雅虎

另外某啲經已停產嘅同被兼併嘅公司嘅總部亦設喺咗矽谷：
* Actuate
* Adaptec
* Atmel
* Cypress Semiconductor
* Foundry Networks
* McAfee
* Knight-Ridder
* 網景（AOL）
* NeXT 電腦公司（斯蒂夫•約伯斯離開蘋果公司之後創辦嘅一家公司，現為蘋果公司嘅一部分）
* Palm
* PalmSource
* PayPal（現為eBay嘅一部分）
* Rambus
* Silicon Graphics
* Sun Microsystems
* VA Software（Slashdot）
* VeriSign
* Veritas Software（Symantec）
* VMWare（EMC）

## 矽谷大學
* 史丹福大學（Stanford University）
* Santa Clara大學（Santa Clara University）
* 聖荷西州立大學（San Jose State University）
* 卡內基梅隆大學西海岸校區（Carnegie Mellon University, West Coast Campus）

以下大學唔位於矽谷，而係有助於作為研究資源同新畢業生嘅來源：
* 柏克萊加州大學（University of California, Berkeley）
* 戴維斯加州大學（University of California, Davis）
* 聖塔克魯斯加州大學（University of California, Santa Cruz）
* 東灣州立大學（California State University, East Bay），原黑沃州立大學（California State University, Hayward）

## 參考
### 美國國內嘅科技中心 ​​
* 三角研究園 - 北卡羅萊納州
* 128區 - 麻州（有東海岸矽谷之稱）
* 矽小巷 - 紐約市
* 矽森林 - 波特蘭
* 矽山 - 德州
* 科技海灘 - 南加州

### 其它地區嘅科技中心 ​​
* 中國大陸北京市嘅中關村
* 中國大陸上海市嘅張江
* 中國大陸廣東省深圳市嘅南山科技園
* 台灣嘅新竹科學園區
* 台灣嘅南部科學園區
* 台灣嘅中部科學園區
* 英國倫敦嘅M4走廊
* 印度嘅班加羅爾有著印度矽谷之稱
* 印度嘅清奈
* 印度嘅海得拉巴
* 愛爾蘭嘅都柏林
* 瑞典斯德哥爾摩嘅希斯塔亦被稱為歐洲嘅矽谷
* 德國嘅柏林

## 外部連結
* 
* 加州矽谷歷史
* 
* The Silicon Valley Cultures Project
* 三藩市華人資訊網